5o Institució Catalana d'Historia Natural 



Catalunya y oriünda del nord d'Amèrica, que produeix nous 

 rugoses y fusta molt dura y estimada pels ebanistes, se tro- 

 bava fa pochs anys sub-espontania a Can Vinyes de Mata- 

 depera. 



Tulipa Clusiana, D. C. Planta nova pera la flora catalana. 

 Descoberta per mi fa alguns anys en el camp del Carduset, 

 junt al Torrent del Batlle y en unes vinyes pròximes a Can 

 Palet de Vistalegre, l'he trobada abundant per l'Abril últim 

 en els sembrats de Can Sanllehí, tocant al carrer de Cer- 

 vantes. 



Allium àlbum, Savi. A. neapolitanum, Cyr. Hermosa planta, 

 cultivada avuy, única y vagament citada a Catalunya per Col- 

 meiro, recullida per mi fa molts anys en una vinya pròxima 

 an aquesta ciutat, sense que may més hagi tornat a trobar-la. 

 Maig. 



Cephalanthera grandiflora, Bab. Solament referida a Montser- 

 rat per E. Bont, y a Olot per Vayreda, se troba en els boscos 

 pròxims an aquesta ciutat, especialment a Can Aureli. Maig. 



Neottia Nidus-avis. Rich. No solament a Montserrat (junt a 

 l'ermita de Sant Miquel), únich lloen de la provincià aont ha 

 sigut trobada, sinó també en els boscos de La Mata, y parti- 

 cularment a l'Ubach, prop del Pou del Glas. Maig y Juny. 



Aceras densiflora, Bois. Nova pera Catalunya, la descobrí fa 

 molts anys a la Xuriguera, y posteriorment a Coll Cardús, 

 falda de Sant Llorenç y Montalegre. Abril. 



Orchis Simia. Lam. D'aquesta espècie, no trobada per Costa, 

 en reculli pel Juny del 85 un bon exemplar a Sant Llorenç, 

 vessant de Santa Agnès, sense que hagi tornat a trobar-la. 



0. maculata, L. No he conseguit trobar-la a Sant Llorenç, 

 aon la cita Costa; mes sí una sola vegada en els voltants de 

 Tarrassa. Juny. 



0. provincialis, Balb. No solament a Sant Llorenç, citada 

 igualment per Trèmols, sinó també a l'Ubach, Coll Cardús y 

 Xuriguera. Maig. 



Ophrys muscifera, Huds. Boscos de l'Ubach, Coll, Cardús y 

 del pla, més sempre molt rara. Ignoro que s'hagi trobat a cap 

 més punt de la provincià. Maig. 



Carex Linkii, Shck. Nova pera nostra flora, pot recullir-se 

 junt a la font de Montalegre, boscos de Montcada y de la Ci- 

 rera, al nord de Tarrassa. Maig y Juny. 





